U vezi sa članom 28 i 34. Okvirnog zakona o visokom obrazovanju („Službeni glasnik BiH“, broj: 59/07 i 59/09), a u skladu sa članom 112 i 121. Zakona o visokom obrazovanju („Službene novine Kantona Sarajevo“, broj: 36/22), u skladu sa Ugovorom o sufinansiranju zapošljavanja zaključenim između Univerziteta u Sarajevu i Federalnog zavoda za zapošljavanje Sarajevo, broj: 06-45-9627/23 od 01. 12. 2023. godine i broj: 0101-12084/23 od 28. 11. 2023. godine, te Odluke Senata Univerziteta u Sarajevu, broj: 01-17-104/23 od 26. 10. 2023. godine

**UNIVERZITET U SARAJEVU – MEDICINSKI FAKULTET**

*objavljuje*

**KONKURS ZA IZBOR U NAUČNO-NASTAVNA ZVANJA**

1. Oblast: Sudska/Forenzička medicina  – saradnik u zvanje asistent, 1 izvršilac sa punim radim vremenom

Pored opštih uslova propisanih Zakonom o radu Federacije BiH, potrebno je da kandidati ispunjavaju uslove iz člana 112. Zakona o visokom obrazovanju Kantona Sarajevo („Službene novine Kantona Sarajevo“ broj:36/22)

1. Asistent: odgovarajući univerzitetski stepen s najmanje 240 ECTS bodova i najnižom ocjenom 8 ili 3,5 ili VII stepen studija po predbolonjskom sistemu studija s najnižom prosječnom ocjenom 8

Uz prijavu kandidati su kao dokaz o ispunjavanju uslova obavezni priložiti:

* 1. Popunjen Obrazac prijave na konkurs, (Obrazac prijave na konkurs kandidati mogu preuzeti na Protokolu Fakulteta ili web stranici: www.mf.unsa.ba)
	2. Kraću biografiju (CV) u elektronskoj i štampanoj formi,
	3. Diplomu završenog Medicinskog fakulteta
	4. Dokaz o postignutoj prosječnoj ocjeni tokom studija u skladu sa uslovima za izbor propisanim članom 112. Zakona o visokom obrazovanju,
	5. Podatke i dokaze o nagradama i priznanjima u vezi sa odgovarajućom oblasti, kao i ostale dokaze ukoliko ih posjeduju.
	6. Kandidati koji su u inostranstvu stekli diplome, prilažu nostrificirane diplome ili prilažu potvrde da je postupak nostrifikacije odnosno ekvivalencije u toku.
	7. Izvod iz matične knjige rođenih i uvjerenje o državljanstvu Bosne i Hercegovine - original ili ovjerenu fotokopiju.
	8. Spisak dostavljene dokumentacije.

Svi kandidati, pored navedenih dokaza, dostavljaju i uvjerenje da se nalazi na evidenciji nezaposlenih u nadležnim službama za zapošljavanje u Federaciji Bosne i Hercegovine.

Kandidat koji bude izabran zasniva radni odnos u skladu sa Odlukom o izboru Senata Univerziteta u Sarajevu.

Kandidat koji bude izabran dužan je dostaviti Uvjerenje da protiv njega nije potvrđena optužnica kod nadležnog Općinskog i Kantonalnog suda i Uvjerenje o zdravstvenom stanju i radnoj sposobnosti.

Dokumenti se prilažu u formi originala ili ovjerenih kopija ne starijih od 6 mjeseci, koje se po okončanju konkursa ne vraćaju.

Nepotpune i neblagovremene prijave neće biti razmatrane.

Javni konkurs objavljuje se u dnevnom listu „Dnevni avaz“ i na web stranici Univerziteta u Sarajevu i Medicinskog fakulteta Univerziteta u Sarajevu.

**Konkurs ostaje otvoren 15 dana od dana objavljivanja.**

Prijave dostaviti na adresu: Univerzitet u Sarajevu - Medicinski fakultet, ul. Čekaluša 90, sa naznakom ZA KONKURS – Kontakt osoba: Dejan Kunić, dipl.iur., broj telefona:033/665-949 lok:252

**NAPOMENA:**

**Prilikom prijave na Konkurs, kandidati su obavezni na koverti zalijepiti popunjen obrazac prijave na konkurs.**